2016. gada 25. oktobrī Noteikumi Nr. 679

Rīgā (prot. Nr. 57  1. §)

**Grozījumi Ministru kabineta 2005. gada 29. novembra noteikumos Nr. 902 "Kārtība, kādā izsniedzami profesionālās pilnveides un profesionālās ievirzes izglītību apliecinoši dokumenti"**

Izdoti saskaņā ar

Profesionālās izglītības likuma

7. panta 5. punktu

Izdarīt Ministru kabineta 2005. gada 29. novembra noteikumos Nr. 902 "Kārtība, kādā izsniedzami profesionālās pilnveides un profesionālās ievirzes izglītību apliecinoši dokumenti" (Latvijas Vēstnesis, 2005, 193. nr.; 2012, 201. nr.; 2015, 232. nr.) šādus grozījumus:

1. Papildināt 4. punktu aiz vārdiem "izglītības iestādē" ar vārdiem un skaitli "vai Izglītības likuma 36. panta pirmajā daļā noteiktajā institūcijā (turpmāk – izglītības iestāde)".

2. Papildināt 1. pielikuma 3. punktu ar 3. piezīmi šādā redakcijā:

"3. Apliecību, kuru izsniedz Nacionālo bruņoto spēku vienība, paraksta attiecīgās Nacionālo bruņoto spēku vienības komandieris."

3. Papildināt 2. pielikumu ar piezīmi šādā redakcijā:

"Piezīme. Sekmju izrakstu, kuru izsniedz Nacionālo bruņoto spēku vienība, paraksta attiecīgās Nacionālo bruņoto spēku vienības komandieris."

4. Papildināt 5. pielikumu ar piezīmi šādā redakcijā:

"Piezīme. Apliecību, kuru izsniedz Nacionālo bruņoto spēku vienība, paraksta attiecīgās Nacionālo bruņoto spēku vienības komandieris."

5. Papildināt 7. pielikumu ar 3. piezīmi šādā redakcijā:

"3. Nacionālo bruņoto spēku vienībā, kuras uzdevumos ietilpst pieaugušo izglītības programmas īstenošana, pārskatu paraksta attiecīgās Nacionālo bruņoto spēku vienības komandieris."

Ministru prezidents Māris Kučinskis

Aizsardzības ministrs Raimonds Bergmanis